**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**Paskaidrojuma raksts**

**Limbažu novada pašvaldības domes 2023. gada 21. decembra saistošajiem noteikumiem**

**Nr. 31 „Par licencēto makšķerēšanu Salacas upes posmā Limbažu novada administratīvajā teritorijā (POSMS „SALACA II”)”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| Mērķis un nepieciešamības pamatojums | Šis nolikums attiecas uz Salacas upes posmu, kurš atrodas Limbažu novada administratīvajā teritorijā, Ziemeļvidzemes biosfēras rezervāta administratīvajā teritorijā un dabas parkā „Salacas ieleja” (turpmāk – posms “Salaca II”).  Licencētā makšķerēšana posmā “Salaca II” tiek ieviesta, lai nodrošinātu bioloģiskās daudzveidības aizsardzību, ilgtspējīgu resursu izmantošanu un racionāli izmantotu vērtīgo zivju krājumus, atbilstoši Ministru kabineta 22.12.2015. noteikumu Nr. 799 “Licencētās makšķerēšanas, vēžošanas un zemūdens medību kārtība” (turpmāk – noteikumi Nr. 799) 5.1. apakšpunktam.  Pamatojoties uz Alojas novada domes 2020. gada 9. oktobra Pilnvarojuma līguma Nr. AND/5-28-5/20/485, licencēto makšķerēšanu posmā “Salaca II” organizē Staiceles pilsētas ar lauku teritoriju makšķernieku biedrība “Ūdensroze” (turpmāk – organizētājs). Staiceles pilsētas ar lauku teritoriju makšķernieku biedrība “Ūdensroze”, reģ. Nr. 40008113377.  Saistošie noteikumi izdoti saskaņā ar [Zvejniecības likuma](https://likumi.lv/ta/id/34871-zvejniecibas-likums) [10. panta](https://likumi.lv/ta/id/34871-zvejniecibas-likums#p10) piekto daļu. [Zvejniecības likuma](https://likumi.lv/ta/id/34871-zvejniecibas-likums) [10. panta](https://likumi.lv/ta/id/34871-zvejniecibas-likums#p10) piektā daļa noteic, ka pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm).  Atbilstoši Ministru kabineta 2015. gada 22. decembra noteikumu Nr. 799 “[Licencētās makšķerēšanas, vēžošanas un zemūdens medību kārtība](https://likumi.lv/ta/id/279203-licencetas-makskeresanas-vezosanas-un-zemudens-medibu-kartiba)” [7. punktam](https://likumi.lv/ta/id/279203-licencetas-makskeresanas-vezosanas-un-zemudens-medibu-kartiba#p7) organizētājs izstrādā attiecīgo ūdeņu licencētās makšķerēšanas, vēžošanas vai zemūdens medību nolikumu un 13. punktam attiecīgā pašvaldība ir atbildīga par nolikuma ieviešanu atbilstoši šiem noteikumiem, bet organizētājs atbild par nolikumā un šajos noteikumos ietverto prasību izpildi.  Ņemot vērā iepriekšminēto normatīvo aktu regulējumu, citu iespējamo alternatīvu nav, lai noteiktu licencētās makšķerēšanas tiesisko regulējumu. |
| Fiskālā ietekme uz pašvaldības budžetu | Saistošo noteikumu īstenošanas fiskālās ietekmes prognoze uz pašvaldības budžetu:   * nav ietekmes uz ieņēmumu daļu; * nav ietekmes uz izdevumu daļu; * nav ietekmes uz citām pozīcijām budžeta ieņēmumu vai izdevumu daļā.   Nav nepieciešami resursi sakarā ar jaunu institūciju vai darba vietu veidošanu, esošo institūciju kompetences paplašināšanai, lai nodrošinātu saistošo noteikumu izpildi. |
| Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Licencētā makšķerēšana posmā “Salaca II” nodrošinās bioloģiskās daudzveidības aizsardzību, ilgtspējīgu resursu izmantošanu un racionāli izmantotu vērtīgo zivju krājumus.  Saistošie noteikumi paredz izsniegt:   * bezmaksas gada licences:   1) Limbažu novada teritorijā Salacas upei pieguļošo krastu zemju īpašniekiem un viņu ģimenes locekļiem;  2) personām, kuras vecākas par 65 gadiem;  3) politiski represētajām personām un personām ar invaliditāti;  4) Limbažu novada maznodrošinātiem iedzīvotājiem – atbilstoši Limbažu novada domes apstiprinātam sarakstam;  5) Limbažu novada makšķernieku biedrību biedriem vai citiem brīvprātīgiem palīgiem, kas snieguši ievērojamu ieguldījumu zivju resursu un dabas aizsardzības pasākumos – atbilstoši makšķernieku biedrības “Ūdensroze” valdes apstiprinātam sarakstam;  - Limbažu novada domes administratīvajā teritorijā dzīvojošajiem bērniem un pusaudžiem vecumā līdz 16 gadiem ir tiesības visu gadu makšķerēt posmā “Salaca II” atbilstoši šī nolikuma prasībām (izņemot taimiņu un lašu makšķerēšanu), ja viņi ir saņēmuši organizētāja izsniegtu “Jaunā makšķernieka gada bezmaksas karti”.  Ar saistošajiem noteikumiem netiek paredzēta ietekme uz uzņēmējdarbības vidi pašvaldības teritorijā.  Ar saistošajiem noteikumiem netiek paredzēta ietekme uz iedzīvotāju veselību. |
| Ietekme uz administratīvajām procedūrām un to izmaksām | Saistošo noteikumu piemērošanā privātpersonas var vērsties pie Staiceles pilsētas ar lauku teritoriju makšķernieku biedrības “Ūdensroze” – adrese Lielā iela 13, Staicele, Limbažu nov., LV-4043, reģ. Nr. 40008113377, tālrunis 26446760, 29354164, e-pasts [mbudensroze@inbox.lv](mailto:mbudensroze@inbox.lv).  Makšķerēšanas licences var iegādāties interneta vietnē [www.manacope.lv](http://www.manacope.lv) vai mobilā lietotnē “Mana Cope”, sadaļā “Copes kartes un licences” izvēloties attiecīgo ūdenstilpni (posms ''Salaca II'') ir iespēja iegādāties šī nolikuma IV. nodaļā minētās makšķerēšanas licences jebkurā diennakts laikā, izņemot “Gada bezmaksas makšķerēšanas licenci” un “Jauno makšķernieku gada bezmaksas karti”, kuras var saņemt makšķernieku biedrībā “Ūdensroze” (“Rēciemi 7”, Staiceles pag., Limbažu nov., t. 29354164).  Personas par izvēlēto licences veidu, kuru ir tiesīgs iegādāties, maksā cenu, kas norādīta saistošo noteikumu 4. punktā.  Administratīvās procedūras licenču izsniegšanā un uzskaite tiek organizētas ar Staiceles pilsētas ar lauku teritoriju makšķernieku biedrības “Ūdensroze” resursiem. |
| Ietekme uz pašvaldības funkcijām un cilvēkresursiem | Saistošo noteikumu īstenošana neietekmēs pašvaldībai pieejamos cilvēkresursus, jo nav nepieciešama jaunu darba vietu izveide. |
| Informācija par izpildes nodrošināšanu | Saistošo noteikumu izpildi nodrošinās Staiceles pilsētas ar lauku teritoriju makšķernieku biedrība “Ūdensroze”, organizējot licenču uzskaiti un tirdzniecību, sniedzot atskaites normatīvajos aktos un saistošajos noteikumos noteiktajā kārtībā. |
| Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Samērīguma tests:   * pašvaldības izraudzītie līdzekļi ir piemēroti leģitīmā mērķa sasniegšanai; * nav saudzējošāku līdzekļu leģitīmā mērķa sasniegšanai; * pašvaldības rīcība ir atbilstoša. |
| Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai saistošo noteikumu projekts publicēts pašvaldības tīmekļvietnē sabiedrības viedokļa noskaidrošanai. Viedokļus un priekšlikumus par saistošo noteikumu projektu rakstveidā varēja iesniegt līdz 2023. gada 11. decembrim. Noteiktajā termiņā netika saņemts neviens priekšlikums. |

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU